En mand formentlig fra Østeuropa kørte kvart i 12 ind i et hus på Bjørnstrupvej i Aars. Ifølge Nordjyllands Politi skyldes ulykken den glatte vej. - Manden er fra Letland eller Rusland eller lignende. Han bløder fra ansigtet og er teknisk fastklemt, så døren eller taget skal formentlig skæres op, siger vagtchef Henrik Beck fra Nordjyllands Politi til TV2/Nord. Nordjyllands Politi og Falck er på stedet og undersøger pt. manden og de materielle skader.

Referat:
En udenlandsk mand kørte kort før middag ind i et hus på Bjørnstrupvej i Aars på grund af glatføre.